Silhouette begynte som et designstudie av den italienske karosserimakeren Bertone. Den var basert på den tidligere Lamborghini Urraco, men hadde adskillig mer aggressive linjer enn Urraco. Silhouette var den første Lamborghini-modellen med targatak. Silhouette utviklet seg senere til å bli den utseendemessig liknende, men mer suksessfulle, modellen Lamborghini Jalpa. Kun 55 eksemplarer av Silhouette ble bygget.